Abu Simbel
Abu Simbel ass en Uert an der Wüst an Ueweregypten, um westlechen Ufer vum Nil, ongeféier 280 km südlech vun Assuan. Bekannt ass Abu Simbel virun allem wéinst zwéi Fielsentempele vum Ramses II., déi do leien.

Wéi beim Bau vum Stauséi d'Gefor entstoung, datt d'Tempele géifen iwwerschwemmt ginn, gouf mat enger opwenneger an deierer Aktioun, vun 1965 bis 1968, e Projet gestart fir se ze retten. Dee Projet huet bis zu 42 Milliounen Dollar kascht. D'Tempele goufen auserneegeholl an 180 m méi wäit am Land erëm opgebaut. Eng grouss Hallefkuppel aus Bëtong soll dat Ganzt schützen. D'Tempele gi bis zu 55 m wäit an déi Bëtongskonstruktioun eran. Un de Wandmolereien an och bannen an den Tempelen ass näischt vun dëser Aktioun z'erkennen.

Zanter e puer Joerhonnerte sinn déi zwéin Tempelen eng grouss Touristenattraktioun. Abu Simbel ass weider och net méi bewunnt an huet just nach en Hotel an e Fluchhafe fir d'Touristen.

Tempel vum Ramses II. 

De groussen Tempel ass dem Ramses II. geweit. D'Statue virum Tempel sinn 20 m héich a stelle véiermol de Ramses duer. Den Tempel ass sou gebaut ginn, datt den 22. Februar an den 22. Oktober d'Sonn duerch den Agang vum Tempel direkt op d'Statue bannen am Tempel schéngt.

Tempel vun der Nefertari 

De klengsten Tempel ass den Hathor, deen dem Ramses senger Fra Nefertari geweit gouf. D'Nefertari ass grad wéi hire Mann grouss am Stee veréiwegt. Déi eenzel Figuren déi bei dësem Tempel a Stee gehae goufe sinn d'Nefertari, de Ramses II. an den Hathor.

Zanter 1979 gehéieren d'Tempele vun Abu Simbel zum Weltierwe vun der UNESCO.

Um Spaweck 

  Websäit vum Centre du patrimoine mondial vun der UNESCO

Egyptesch Tempelen
Alegyptesch Stied
Weltkulturierwen an Afrika